คือนั่งอยู่ใต้สะพานนกอึใส่หลังโดนกระเป๋าโดนแขนที่เป็นแผลอยู่ จะเป็นอันตรายไหมครับ
สวัสดีค่ะ ในมูลของนกนั้น อาจมีเชื้อโรคต่างๆ เช่น- เชื้อรา Cryptococcus, Histoplasma แต่คนจะติดโรค เมื่อมีการสูดหายใจเอาเชื้อเข้าสู่ปอด ซึ่งจะทำให้เกิดโรคปอดอักเสบ สมองอักเสบ แต่มักเกิดในผู้ที่ระบบภูมิคุ้มกันต่ำ- เชื้อรา Candida อาจติดที่ผิวหนังและเป็นโรคเชื้อราที่ผิวหนังได้- เชื้อแบคทีเรีย Samonella, E.coli เป็นต้น ซึ่งหากเข้าสู่ทางเดินอาหาร ก็จะทำให้เกิดโรคกระเพาะอาหารและลำไส้อักเสบ- เชื้อแบคทีเรียอื่นๆ เช่น Staphylococcus เป็นต้น อาจติดที่ผิวหนังและทำให้เกิดผิวหนังอักเสบได้- เชื้อแบคทีเรีย Chlamydia psittaci ซึ่งจะติดโรค เมื่อมีการสูดหายใจเอาเชื้อเข้าสู่ปอด แล้วทำให้เกิดปอดอักเสบ- เชื้อไวรัสที่ก่อให้เกิดโรคไข้หวัดนกส่วนการที่อุจจาระของนกมาโดนแขนซึ่งเป็นแผลอยู่ ก็อาจมีโอกาสติดเขื้อราหรือเชื้อแบคทีเรียที่ทำให้ผิวหนังอักเสบตามมาได้ ดังนั้น ก็ควรรีบล้างทำความสะอาด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น และควรทำความสะอาดแผลต่อทุกวัน หากแผลเกิดการบวมแดงมากขึ้น ก็ควรไปพบแพทย์เพื่อทานยาปฏิชีวนะที่เหมาะสมค่ะส่วนโรคอื่นๆ เช่น ปอดอักเสบ ไข้หวัดนก โอกาสที่จะเป็นนั้นแทบไม่มี หากไม่ได้นำมูลของนกเข้าปาก เข้าจมูกค่ะ